ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3755/98

υποβολή: Glyn Ford (PSE) προς την Επιτροπή

(11 Δεκεμβρίου 1998)

Θέμα: Καταγραφή των συμφερόντων των Επιτρόπων

Λαμβάνοντας υπόψη την απάντηση που δώσατε στην ερώτησή μου P-0357/95(1) και δεδομένου ότι η καταγραφή των συμφερόντων των βουλευτών του Ε.Κ. είναι προσιτή στο κοινό, δεν κρίνει η Επιτροπή ότι θα έπρεπε να ισχύσει το ίδιο και στην περίπτωση της καταγραφής των συμφερόντων της Επιτροπής, πριν από τις προσεχείς ευρωπαϊκές εκλογές;

Απάντηση του κ. Santer εξ ονόματος της Επιτροπής

(15 Ιανουαρίου 1999)

Οι δηλώσεις των συμφερόντων των μελών της Επιτροπής κοινοποιούνται σε κάθε άτομο που το ζητήσει.

(1) ΕΕ C 179 της 13.7.1995, σελ. 15.
ΓΡΑΠΤΗ ΕΡΩΤΗΣΗ αρ θ. 3302/98 του Kenneth COATES προς το Συμβούλ ο. Κώδικας δεοντολογίας περί εξαγωγών όπλων



Επίσημη Εφημερίδα αριθ. C 182 της 28/06/1999 σ. 0061



ΓΡΑΠΤΗ ΕΡΩΤΗΣΗ E-3302/98 υποβολή: Kenneth Coates (GUE/NGL) προς το Συμβούλιο (10 Νοεμβρίου 1998) Θέμα: Κώδικας δεοντολογίας περί εξαγωγών όπλων Προτίθενται τα κράτη μέλη να δημοσιεύσουν περιεκτικές ετήσιες εκθέσεις των εξαγωγών όπλων τις οποίες πραγματοποιούν, για να επιτευχθεί σύμφωνα με τον νέο κώδικα δεοντολογίας περί εξαγωγών όπλων μεγαλύτερη διαφάνεια;
ΓΡΑΠΤΗ ΕΡΩΤΗΣΗ E-3748/98

υποβολή: Glyn Ford (PSE) προς την Επιτροπή

(11 Δεκεμβρίου 1998)

Θέμα: Δικαίωμα ψήφου στα δημοψηφίσματα

Συμμερίζεται η Επιτροπή την άποψη ότι τα δικαιώματα ψήφου των πολιτών της ΕΕ που ζουν και διαμένουν σε κράτη μέλη της ΕΕ διαφορετικά από το κράτος καταγωγής τους πρέπει να επεκταθούν ώστε να ισχύουν και για τα δημοψηφίσματα για ευρωπαϊκά θέματα;

Μπορεί να αναφέρει η Επιτροπή ποια είναι η σημερινή νομοθεσία σε σχέση με το ανωτέρω θέμα στα κράτη μέλη που διεξάγουν δημοψηφίσματα;

Απάντηση του κ. Monti εξ ονόματος της Επιτροπής

(29 Ιανουαρίου 1999)

Το άρθρο 8Β της συνθήκης ΕΚ προβλέπει ότι οι πολίτες που ζουν και διαμένουν σε ένα κράτος μέλος διαφορετικό από το κράτος μέλος καταγωγής τους έχουν το δικαίωμα του εκλέγειν και εκλέγεσθαι στις δημοτικές εκλογές και στις εκλογές του Ευρωπαϊκού Κοινοβουλίου στο κράτος μέλος όπου διαμένουν, υπό τους ίδιους όρους με τους υπηκόους του εν λόγω κράτους μέλους.

Δεδομένου ότι, σύμφωνα με το άρθρο 8, οι πολίτες της Ένωσης απολαμβάνουν των προβλεπόμενων από τη συνθήκη δικαιωμάτων, δεν θα έπρεπε να τίθεται θέμα επέκτασης της ερμηνείας του δικαιώματος ψήφου που παραχωρείται στο πλαίσιο της νέας ιθαγένειας της Ένωσης, κατά τρόπο ώστε να περιλαμβάνονται οι εκλογικές πράξεις που αναφέρθηκαν από τον αξιότιμο βουλευτή. Ωστόσο, η κοινοτική νομοθεσία δεν αντιτίθεται στο να αποφασίζει ένα κράτος μέλος να παραχωρεί το δικαίωμα ψήφου, για διαφορετικές από τις προβλεπόμενες στο άρθρο 8Β εκλογές, στους πολίτες της Ένωσης (ή τρίτων χωρών) οι οποίοι διαμένουν στο εν λόγω κράτος μέλος.

Όσον αφορά το ερώτημα σχετικά με το ποια είναι εν προκειμένω η σημερινή νομοθεσία των κρατών μελών, η Επιτροπή, δυστυχώς, δεν είναι σε θέση να απαντήσει, λόγω του ότι δεν έχει στη διάθεσή της επαρκείς πληροφορίες.
ΓΡΑΠΤΗ ΕΡΩΤΗΣΗ E-3352/98

υποβολή: Cristiana Muscardini (NI) προς την Επιτροπή

(16 Νοεμβρίου 1998)

Θέμα: Οδοντίατροι

Όπως είναι γνωστό το ιταλικό κράτος μετέτρεψε σε εθνικό δίκαιο την οδηγία του 1978 που ρυθμίζει τη δραστηριότητα των οδοντιάτρων, στην οποία έχουν πρόσβαση και οι κάτοχοι διπλώματος ιατρικής που είχαν εγγραφεί στο πανεπιστήμιο πριν από τις 28 Ιανουαρίου 1980, το 1985, με το νόμο 409/85. Λόγω της καθυστέρησης αυτής εν τω μεταξύ, χιλιάδες νέων άρχισαν μετά τις 28.1.1980 σπουδές ιατρικής, με σκοπό να ασκήσουν την οδοντιατρική, άσκηση που τους απαγορεύθηκε αναδρομικά με το νόμο μετατροπής της οδηγίας. Τα δικαιώματα των νέων αυτών διπλωματούχων της ιατρικής που ασκούσαν την οδοντιατρική αναγνωρίστηκαν με το νόμο 471/88, που ακυρώθηκε από το Δικαστήριο. Στις 8 παρελθόντος Οκτωβρίου η ιταλική κυβέρνηση ενέκρινε νομοθετικό διάταγμα που προβλέπει ότι οι οδοντίατροι που εγγράφηκαν στο πανεπιστήμιο μεταξύ 1980 και 1985, για να μπορέσουν να συνεχίσουν να ασκούν την οδοντιατρική, την οποία ασκούν από δεκαετίας, είναι απαραίτητο να περάσουν επιτυχώς "εξέταση ικανότητος". Οι πέντε περίπου χιλιάδες θιγόμενοι ιατροί θεωρούν ότι το κράτος τους αναγκάζει να πληρώσουν τις συνέπειες των παραλήψεών του έναντι της ΕΟΚ.

Μπορεί η Επιτροπή να μας πει:

1. Τη λύση της "εξέτασης ικανότητος" την επέβαλε η Επιτροπή στο ιταλικό κράτος;

2. Εάν ναι, ποιός θα είναι ο τύπος της εξέτασης;

3. Η υποχρέωση της "εξέτασης" αφορά μόνο τους γιατρούς του νόμου 471/88 οι οποίοι έλαβαν πτυχίο πριν από τις 31.12.91 (τελευταίο χρονικό όριο για την άσκηση οδοντιατρικής από διπλωματούχους της ιατρικής) ή και τους γιατρούς οι οποίοι, μολονότι εγγράφηκαν μεταξύ των ετών 80-85, πήραν το δίπλωμά τους μετά τις 31.12.91;

Απάντηση του κ. Monti εξ ονόματος της Επιτροπής

(14 Ιανουαρίου 1999)

1.-2. Όχι, η Επιτροπή δεν επέβαλε την εν λόγω εξέταση ικανότητος στο ιταλικό κράτος. Η εξέταση αυτή είναι το αποτέλεσμα διαπραγματεύσεων που πραγματοποιήθηκαν, κατόπιν αίτησης των ιταλικών αρχών, μεταξύ αυτών και της Επιτροπής.

3. Το άρθρο 9, σημείο 8, της πρότασης οδηγίας του Κοινοβουλίου και του Συμβουλίου που τροποποιεί τις οδηγίες 89/48/ΕΟΚ και 92/51/ΕΟΚ σχετικά με το γενικό σύστημα αναγνώρισης επαγγελματικής εξειδίκευσης και συμπληρώνει τις οδηγίες 77/452/ΕΟΚ, 77/453/ΕΟΚ, 78/686/ΕΟΚ, 78/687/ΕΟΚ, 78/1026/ΕΟΚ, 78/1027/ΕΟΚ, 80/154/ΕΟΚ, 80/155/ΕΟΚ, 85/384/ΕΟΚ, 85/432/ΕΟΚ, 85/433/ΕΟΚ και 93/16/ΕΟΚ σχετικά με τα επαγγέλματα του υπεύθυνου για γενική περίθαλψη νοσοκόμου, του οδοντιάτρου, του κτηνιάτρου, της μαίας, του αρχιτέκτονα, του φαρμακοποιού και του ιατρού (πρόκειται για το λεγόμενο πιλοτικό σχέδιο "Slim"), της 2ας Δεκεμβρίου 1997(1), αφορά τα διπλώματα, τα πιστοποιητικά και τους άλλους ιατρικούς τίτλους που χορηγούνται σε άτομα τα οποία έχουν ξεκινήσει την ιατρική τους εκπαίδευση μετά τις 28 Ιανουαρίου 1980 και το αργότερο μέχρι τις 31 Δεκεμβρίου 1984.

(1) ΕΕ C 28 της 6.1.1998.
ΓΡΑΠΤΗ ΕΡΩΤΗΣΗ E-3892/98

υποβολή: Luciano Vecchi (PSE) προς την Επιτροπή

(4 Ιανουαρίου 1999)

Θέμα: Όριο ηλικίας για τη συμμετοχή στο πρόγραμμα Ευρωπαïκής Εθελοντικής Υπηρεσίας (ΕΕΥ) για τους νέους

Κατά την έγκριση του νομοθετικού κειμένου σχετικά με το πρόγραμμα Ευρωπαϊκής Εθελοντικής Υπηρεσίας για τους νέους, το Ευρωπαϊκό Κοινοβούλιο και το Συμβούλιο, ύστερα από μια παρατεταμένη και περίπλοκη διαδικασία συναπόφασης, καθόρισαν μεταξύ άλλων, την ηλικιακή ομάδα στην οποία απευθύνεται το πρόγραμμα.

Η "συμβιβαστική" λύση που υιοθετήθηκε τότε ήταν να εξακολουθήσει να θεωρείται ως ηλικιακή ομάδα προτεραιότητας αυτή των 18 έως 25 ετών, με την παράλληλη πρόβλεψη ότι, σε δεόντως αιτιολογημένες περιπτώσεις, θα είναι δυνατή η υπέρβαση του ορίου των 25 χρόνων.

Ωστόσο, στο υλικό που διανέμουν οι εθνικές υπηρεσίες του προγράμματος ΕΕΥ δεν γίνεται καμία μνεία της δυνατότητας υπέρβασης του ορίου των 25 χρόνων. Ερωτάται κατά συνέπειαν η Επιτροπή.

1. Για ποιούς λόγους δεν αναφέρεται καταλλήλως η δυνατότητα αυτή;

2. Θεωρεί εν πάση περιπτώσει ότι, για την ορθή εφαρμογή των νομοθετικών διατάξεων το όριο των 25 χρόνων μπορεί, σε ορισμένες περιπτώσεις, να ξεπεραστεί;

3. Σε ποιόν εναπόκειται η σχετική απόφαση (εθνικές υπηρεσίες, Επιτροπή, οργανισμούς, αποστολής ή υποδοχής κλπ.);

Απάντηση της κας Cresson εξ ονόματος της Επιτροπής

(20 Ιανουαρίου 1999)

Ο κ. βουλευτής εφιστά την προσοχή της Επιτροπής στο γεγονός ότι στο πληροφοριακό υλικό που διανέμουν οι εθνικές υπηρεσίες στο πλαίσιο του προγράμματος "Ευρωπαϊκή Εθελοντική Υπηρεσία" (ΕΕΥ) δεν αναφέρεται ρητά ότι στις δεόντως αιτιολογημένες περιπτώσεις υπάρχει η δυνατότητα υπέρβασης των ορίων ηλικίας των νέων στους οποίους απευθύνεται αυτό το πρόγραμμα.

Πράγματι, αυτή η δυνατότητα δεν ααναφέρεται ρητά στα συνοπτικά πληροφοριακά φυλλάδια, σκοπός του οποίου είναι να πληροφορηθεί ένα ευρύ κοινό τις δυνατότητες που προσφέρει το πρόγραμμα ΕΕΥ. Επισημαίνεται ωστόσο ότι ο οδηγός του χρήστη, που αποτελεί το σημαντικότερο μέσο βοήθειας για τους νέους και τις οργανώσεις να προετοιμάσουν ένα σχέδιο, αναφέρει ρητά τη δυνατότητα ευέλιξίας σε ό,τι αφορά την εφαρμογή των ορίων ηλικίας για τους νέους.(1). Η Επιτροπή θα φροντίσει στο μέλλον ώστε αυτή η δυνατότητα να αναφέρεται σαφώς στα άλλα μέσα πληροφόρησης σχετικά με αυτό το πρόγραμμα.

Τα σχέδια για την ευρωπαϊκή εθελοντική υπηρεσία είναι σε μεγάλο βαθμό αποκεντρωμένα. Οι εθνικές υπηρεσίες είναι αρμόδιες για την επιλογή των σχεδίων αποστολής των νέων. Για τα πολυμερή ή ειδικού χαρακτήρα σχέδια αρμόδια για την επιλογή των σχεδίων αποστολής είναι η Επιτροπή.

Η Επιτροπή τόνισε ωστόσο, στις συνεδριάσεις της επιτροπής του προγράμματος ή με τις εθνικές υπηρεσίες, τη δυνατότητα ευέλικτης εφαρμογής αυτών των ορίων ηλικίας, εφόσον αυτό αιτιολογείται δεόντως.

(1) "Οδηγός του χρήστη" μέρος II, οι εταίροι ενός σχεδίου ΕΕΥ.
ΓΡΑΠΤΗ ΕΡΩΤΗΣΗ E-3547/98

υποβολή: Hartmut Nassauer (PPE) προς την Επιτροπή

(1 Δεκεμβρίου 1998)

Θέμα: Δημοσίευση της Eurostat σχετικά με τον πληθυσμό των ευρωπαïκών χωρών σύμφωνα με τη χώρα προέλευσης

Στη δημοσίευση "σύντομες στατιστικές - πληθυσμός και κοινωνικές συνθήκες" (τεύχος 10, 1998) παρουσιάζει η Eurostat στατιστικά στοιχεία για τον πληθυσμό επιλεγμένων ευρωπαϊκών χωρών σύμφωνα με τη χώρα προέλευσης. Στο πλαίσιο αυτό αναφέρονται κυρίως ο αριθμός των κατοίκων που έχουν γεννηθεί εκτός της Ε.Ε., οι χώρες προέλευσης των μεταναστών, στοιχεία για την πρόσληψη εργαζομένων καθώς και στοιχεία για την ηλικία των προσώπων που έχουν γεννηθεί στο εξωτερικό. Αυτό το έγγραφο της Eurostat περιέχει στοιχεία για τα κράτη μέλη Βέλγιο, Δανία, Ισπανία, Φινλανδία, Γαλλία, Ιρλανδία, Λουξεμβούργο, Ολλανδία, Ηνωμένο Βασίλειο και Σουηδία - όχι όμως για τη Γερμανία.

Για ποιους λόγους παρουσιάζει η Στατιστική Υπηρεσία έρευνες για τη δομή του πληθυσμού στα κράτη μέλη της Ε.Ε:, χωρίς να λαμβάνει υπόψη το μεγαλύτερο - από πλευράς πληθυσμού - κράτος μέλος, και ποια κοινοτική αξία δίδει η Επιτροπή σε μια έρευνα, που δεν περιλαμβάνει στοιχεία για τη Γερμανία, όσον αφορά τους αλλοδαπούς και τα πρόσωπα που έχουν γεννηθεί στην αλλοδαπή;

Απάντηση του κ. de Silguy Εξ ονόματος της Επιτροπής

(5 Φεβρουαρίου 1999)

Μετά από την τακτική υποβολή αιτημάτων προς την Επιτροπή για δεδομένα σχετικά με τον πληθυσμό σύμφωνα με τη χώρα γέννησης, ζητήθηκε από τα κράτη μέλη το 1996 να υποβάλουν τις σχετικές πληροφορίες στην Eurostat. Ορισμένα κράτη μέλη, περιλαμβανομένης της Γερμανίας, δεν μπόρεσαν να υποβάλουν όλες τις απαιτούμενες πληροφορίες, αλλά δεδομένου του ενδιαφέροντος του κοινού θεωρήθηκε χρήσιμη η δημοσίευση των διαθέσιμων πληροφοριών στην έκδοση "Statistics in Focus" και στη βάση δεδομένων της Eurostat "New Cronos". Δεν υπολογίζονται σύνολα για ολόκληρη την Κοινότητα, λόγω της έλλειψης πληροφοριών από την Γερμανία και από άλλα κράτη μέλη. Όταν θα καθίστανται διαθέσιμες περισσότερες πληροφορίες από κράτη μέλη (π.χ. μετά από μια απογραφή) θα εισάγονται στη βάση δεδομένων.
ΓΡΑΠΤΗ ΕΡΩΤΗΣΗ E-3293/98

υποβολή: María Estevan Bolea (PPE) προς την Επιτροπή

(9 Νοεμβρίου 1998)

Θέμα: Είδη αγρίων πτηνών απειλούμενα με εξαφάνιση

Είναι σε όλους γνωστοί οι κίνδυνοι εξαφάνισης που διατρέχει ένας σημαντικός αριθμός ειδών αγρίων πτηνών στην Ευρωπαϊκή Ένωση. Τα άγρια πτηνά είναι εξαιρετικά χρήσιμα για την επικονίαση, την διασπορά των σπερμάτων και των καρπών και τον περιορισμό του αριθμού των εντόμων. Υπολογίζεται ότι τα τρία τέταρτα των πληθυσμών των αγρίων πτηνών κινδυνεύουν να εξαφανιστούν εξ αιτίας της αυξανόμενης υποβάθμισης των οικοτόπων τους, οφειλομένης κυρίως στην ανθρώπινη δραστηριότητα.

Γνωρίζει η Επιτροπή τον αριθμό των αγρίων πτηνών που απειλούνται με εξαφάνιση σε ολόκληρη την ΕΕ, στα επιμέρους κράτη μέλη και τις υποψήφιες προς ένταξη χώρες;

Τί μηχανισμούς χρησιμοποιεί η Επιτροπή, πέραν των ειδικών ζωνών προστασίας των αγρίων πτηνών και της οδηγίας 79/409/ΕΟΚ(1) του Συμβουλίου, για να περιοριστούν οι κίνδυνοι και η πίεση που αντιμετωπίζουν οι πληθυσμοί των αγρίων πτηνών;

Έχει η Επιτροπή πραγματοποιήσει κάποια μελέτη σχετικά με την εξέλιξη των απειλουμένων πληθυσμών;

Υπάρχει στο σχέδιο προϋπολογισμού του προσεχούς οικονομικού έτους κάποιο ειδικό κονδύλιο για τη διατήρηση των αγρίων πτηνών που απειλούνται με εξαφάνιση;

Απάντηση της κ. Bjerregaard εξ ονόματος της Επιτροπής

(26 Νοεμβρίου 1998)

Το παράρτημα 1 της οδηγίας 79/409/ΕΟΚ του Συμβουλίου της 2 Ιουλίου 1979 περί της διατηρήσεως των αγρίων πτηνών περιλαμβάνει 181 είδη και υποείδη πτηνών που θεωρούνται ότι διατρέχουν κίνδυνο ή είναι τρωτά στο έδαφος της Κοινότητας. Οι επιστημονικές μελέτες που έχουν πραγματοποιηθεί για τα ευρωπαϊκά είδη πτηνών είναι χρήσιμες και για την Επιτροπή, ιδίως η μελέτη που εκπονήθηκε το 1994 από τον μη κυβερνητικό οργανισμό (ΜΚΟ) Birdlife: "Birds in Europe, their conservation status". Αυτή η μελέτη παρουσιάζει το καθεστώς των ειδών που απειλούνται συνολικά στην Ευρώπη, τόσο στα κράτη μέλη όσο και στις υποψήφιες προς ένταξη χώρες.

Η Επιτροπή συγχρηματοδότησε κατά τα τελευταία έτη, στο πλαίσιο του προγράμματος Life-Nature, προγράμματα διατήρησης ειδών πτηνών. Προτεραιότητα για χρηματοδότηση από το Life-Nature δόθηκε στα πλέον απειλούμενα είδη και υποείδη, σύμφωνα με τον κατάλογο που έχει καταρτίσει η επιτροπή Ornis βάσει του βαθμού απειλής αυτών των ειδών. Η Επιτροπή συγχρηματοδότησε επίσης τη σύνταξη σχεδίων δράσης για τα περισσότερα είδη και υποείδη πτηνών του εν λόγω καταλόγου. Αυτά τα σχέδια αποτελούν σημαντικό τεχνικό εργαλείο για την κατάρτιση των καταλληλότερων μέτρων διατήρησης. Έχουν επίσης μεγάλη χρησιμότητα για τη μεταγενέστερη επεξεργασία εθνικών προγραμμάτων και για την αξιολόγηση των μέτρων που περιέχονται στα υποβαλλόμενα προγράμματα για συγχρηματοδότηση από το Life-Nature.

Τα προγράμματα δράσης ασχολούνται επίσης με την αξιολόγηση των τάσεων που εμφανίζουν οι πληθυσμοί των απειλούμενων ειδών πτηνών.

Όπως και τα προηγούμενα έτη, το πρόγραμμα Life-Nature θα είναι διαθέσιμο το 1999 για τη χορήγηση κοινοτικής συγχρηματοδότησης για προγράμματα διατήρησης ειδών πτηνών.

(1) ΕΕ L 103 της 25.4.1979, σελ. 1.
ΓΡΑΠΤΗ ΕΡΩΤΗΣΗ E-3581/98

υποβολή: Αλέξανδρος Αλαβάνος (GUE/NGL) προς την Επιτροπή

(3 Δεκεμβρίου 1998)

Θέμα: Ενέργειες τουρκικών αρχών ενάντια στη Θεολογική Σχολή της Χάλκης

Οι τουρκικές αρχές κατάργησαν την Εφορευτική Επιτροπή της Θεολογικής Σχολής της Χάλκης, με στόχο αφενός να πλήξουν το κύρος του Οικουμενικού Πατριαρχείου και αφετέρου να τρομοκρατήσουν τους Έλληνες της Τουρκίας προκειμένου να απόσχουν από τις διοικήσεις ιδρυμάτων που διαχειρίζονται "ομογενειακές περιουσίες" ώστε αυτά να περιπέσουν σε κατάσταση "αδέσποτου".

Την ενέργεια αυτή έχει καταγγείλει ο Πατριάρχης Βαρθολομαίος, ενώ ήδη η αμερικανική κυβέρνηση έχει δημοσιοποιήσει την πρόθεσή της να υποβάλει διάβημα διαμαρτυρίας για το γεγονός.

Επειδή με την ενέργεια αυτή των τουρκικών αρχών παραβιάζονται βάναυσα τα ανθρώπινα δικαιώματα, η θρησκευτική ελευθερία, η ισοπολιτεία, η δικαιοσύνη, προτίθεται η Επιτροπή να καταδικάσει τις νέες απαράδεκτες ενέργειες της Τουρκίας σε βάρος του Πατριαρχείου και να λάβει τα απαραίτητα μέτρα προκειμένου να επιτραπεί η επαναλειτουργία της Θεολογικής Σχολής της Χάλκης και να αρθεί η απόφασης για παύση της Εφορευτικής Επιτροπής της Σχολής;

Κοινή απάντηση

του κ. van den Broek εξ ονόματος της Επιτροπής

στις γραπτές ερωτήσεις E-3566/98 και E-3581/98

(23 Δεκεμβρίου 1998)

Η Επιτροπή γνωρίζει την πρόσφατη καθαίρεση του Διοικητικού Συμβουλίου της Θεολογικής Σχολής της Χάλκης στην Κωνσταντινούπολη.

Η Επιτροπή ανησυχεί για τις εν λόγω νέες εξελίξεις, οι οποίες έχουν αναπόφευκτες συνέπειες για τα δικαιώματα του ανθρώπου στην Τουρκία και ιδιαίτερα για την κατάσταση των θρησκευτικών μειονοτήτων στην εν λόγω χώρα.

Η Επιτροπή παρακολουθεί στενά κάθε θέμα που έχει σχέση με την κατάσταση των δικαιωμάτων του ανθρώπου στην Τουρκία. Στην πρώτη περιοδική έκθεσή της σχετικά με την πορεία της Τουρκίας προς την προσχώρηση, που εγκρίθηκε στις 4 Νοεμβρίου 1998, η Επιτροπή υπογράμμισε τα προβλήματα που υφίστανται σΌαυτόν τον τομέα και την ανάγκη βελτίωσης της τρέχουσας κατάστασης. Στο πλαίσιο αυτό, η Επιτροπή συμφωνεί πλήρως με τα συμπεράσματα του Ευρωπαϊκού Συμβουλίου που πραγματοποιήθηκε στο Λουξεμβούργο το Δεκέμβριο 1997, στα οποία υπενθυμίζεται ότι η ενίσχυση των δεσμών της Τουρκίας με την Ευρωπαϊκή Ένωση εξαρτάται επίσης από τη συνέχιση των πολιτικών και οικονομικών μεταρρυθμίσεων που έχει αρχίσει το κράτος αυτό, ιδίως.... τον σεβασμό και την προστασία των μειονοτήτων....

Σε όλες της τις επαφές με τις τουρκικές αρχές και παρά την απόφαση της Άγκυρας να αναστείλει κάθε πολιτικό διάλογο με την Ένωση, η Επιτροπή είναι αποφασισμένη να εξακολουθήσει να εκφράζει την ανησυχία της για τα εν λόγω θέματα.
ΓΡΑΠΤΗ ΕΡΩΤΗΣΗ αρ θ. 3634/98 του Peter TRUSCOTT προς το Συμβούλ ο. Καταχώρηση και άδεια λειτουργίας των κομμωτηρίων



Επίσημη Εφημερίδα αριθ. C 182 της 28/06/1999 σ. 0113



ΓΡΑΠΤΗ ΕΡΩΤΗΣΗ E-3634/98 υποβολή: Peter Truscott (PSE) προς το Συμβούλιο (4 Δεκεμβρίου 1998) Θέμα: Καταχώρηση και άδεια λειτουργίας των κομμωτηρίων Προτίθεται το Συμβούλιο να εξετάσει το ενδεχόμενο θέσπισης διατάξεων σχετικά με την υποχρεωτική καταχώρηση και έκδοση αδειών για τα κομμωτήρια και τους επαγγελματίες κομμωτές στην Ευρωπαϊκή Ένωση; Επί του παρόντος μόνον στη Ηνωμένο Βασίλειο, στην Ελλάδα και στη Δημοκρατία της Ιρλανδίας δεν απαιτείται να διαθέτουν οι κομμωτές /κομμώτριες άδεια ασκήσεως του επαγγέλματός τους και ενδέχεται στις χώρες αυτές να είναι ανεκπαίδευτοι, χωρίς επαρκή προσόντα και ανασφάλιστοι. Τούτο μπορεί να έχει σοβαρές συνέπειες όσον αφορά την υγεία και την ασφάλεια των πολιτών των εν λόγω χωρών. Απάντηση (22-23 Φεβρουαρίου 1999) To Συμβούλιο επιθυμεί να τονίσει ότι τα κράτη μέλη είναι αρμόδια για την οργάνωση, διάρθρωση και ρύθμιση των επαγγελμάτων. Κατά συνέπεια, όσον αφορά το επάγγελμα των κομμωτών/κομμωτριών, κάθε κράτος μέλος δικαιούται να ορίζει το επίπεδο των απαιτούμενων προσόντων για την άσκηση του επαγγέλματος και να υιοθετεί ειδικές απαιτήσεις καταχώρησης και έκδοσης αδειών.
ΓΡΑΠΤΗ ΕΡΩΤΗΣΗ P-3595/98

υποβολή: Paul Lannoye (V) προς το Συμβούλιο

(24 Νοεμβρίου 1998)

Θέμα: Εφαρμογή χαμηλού συντελεστή ΦΠΑ στα καυσόξυλα

Γνωρίζοντας ότι η οδηγία του Συμβουλίου 92/77/ΕΚ(1), της 19.10.1992, επιτρέπει στα κράτη μέλη να εφαρμόσουν ΦΠΑ με χαμηλό συντελεστή επί των προμηθειών αερίου και ηλεκτρισμού;

γνωρίζοντας επίσης ότι η Επιτροπή, στη Λευκή Βίβλο της για τις πηγές ανανεώσιμης ενέργειας (COM(97)599), που εγκρίθηκε από το Ευρωπαϊκό Κοινοβούλιο στις 18 Ιουνίου 1998(2), καθορίζει ως στόχο το διπλασιασμό, μέχρι το έτος 2010, του ποσοστού των χρησιμοποιουμένων ανανεώσιμων μορφών ενέργειας στη συνολική ενεργειακή κατανάλωση πράγμα που θα επιτευχθεί, μεταξύ άλλων, με τη θέσπιση φορολογικών και χρηματοδοτικών μέτρων, διαμέσου "συμπληρωματικών προτάσεων οι οποίες θα φανούν αναγκαίες προκειμένου να εγκριθούν ή να τροποποιηθούν οδηγίες, ιδιαίτερα με φορολογικές απαλλαγές ή εκπτώσεις επί των ενεργειακών προϊόντων που προέρχονται από πηγές ανανεώσιμης ενέργειας";

γνωρίζοντας ότι το επιχείρημα της τήρησης του ανταγωνισμού αποτελεί συνθήκη sine qua non για την εφαρμογή χαμηλού συντελεστή ΦΠΑ και ότι αυτός ο ανταγωνισμός προστατεύεται καλύτερα εφόσον πρόκειται για θερμότητα, η οποία είναι ενεργειακή μορφή η οποία εκ φύσεως μεταφέρεται μόνο λίγα χιλιόμετρα;

γνωρίζοντας ότι οι επιπτώσεις στον προϋπολογισμό από την εφαρμογή του συντελεστή ΦΠΑ στα δίκτυα θερμότητας, όπως το ξύλο για παράδειγμα, θα ήταν ασήμαντες;

γνωρίζοντας τέλος ότι η εκμετάλλευση των ανανεώσιμων μορφών ενέργειας όπως τις παρουσιάζει η Επιτροπή στη Λευκή Βίβλο, έχει καταστεί δυσχερής λόγω των χαμηλών τιμών που εφαμόζονται στις "κλασικές" μορφές ενέργειας (ηλεκτρισμός, αέριο) λόγω, μεταξύ άλλων, του χαμηλού συντελεστή ΦΠΑ που εφαρμόζεται σε αυτές τις τελευταίες;

φαίνεται αντιφατικό το γεγονός ότι η οδηγία του Συμβουλίου 92/77/ΕΚ περιλαμβάνει μόνο το φυσικό αέριο και την ηλεκτρική ενέργεια για την εφαρμογή του χαμηλού συντελεστή ΦΠΑ.

Το Συμβούλιο θα μπορούσε να επιχειρηματολογήσει για την επιλογή του να περιλάβει μόνο αυτούς τους δύο τύπους ενέργειας, και, ενδεχομένως, θα μπορούσε να παράσχει διευκρινίσεις για τη διεύρυνση της εφαρμογής του χαμηλού συντελεστή ΦΠΑ σε άλλες μορφές ενέργειας, όπως η διανομή θερμικής ενέργειας (θερμότητα) ιδιαιτέρως όταν παράγεται από ανανεώσιμη μορφή ενέργειας όπως είναι τα καυσόξυλα;

Απάντηση

(8 Φεβρουαρίου 1999)

1. Με την έκδοση της οδηγίας στην οποία αναφέρεται ο αξιότιμος κ. βουλευτής, το Συμβούλιο περιορίστηκε στο αντικείμενο της πρότασης της Επιτροπής.

2. Ενδεχόμενη διεύρυνση του πεδίου εφαρμογής της σημερινής οδηγίας θα απαιτούσε νέα πρόταση της Επιτροπής. Καθώς τέτοια πρόταση δεν υπάρχει, το Συμβούλιο δεν μπορεί να εκφέρει γνώμη.

(1) ΕΕ L 316 της 31.10.1992, σελ. 1.

(2) ΕΕ C 210 της 6.7.1998, σελ. 215.
ΓΡΑΠΤΗ ΕΡΩΤΗΣΗ E-3474/98

υποβολή: Gianni Tamino (V) προς την Επιτροπή

(25 Νοεμβρίου 1998)

Θέμα: Χρηματοδότηση πρωτοβουλίας της Alleanza Nationale από την ιταλική αντιπροσωπεία της Ευρωπαïκής Επιτροπής

Την Τετάρτη 28 Οκτωβρίου 1998 δημοσιεύθηκε διαφήμιση στην ιταλική εφημερίδα "Il Giornale" η οποία ανακοίνωνε ότι η ομάδα των ευρωβουλευτών της Εθνικής Συμμαχίας (Alleanza Nationale) θα διοργάνωνε την Πέμπτη 29 Οκτωβρίου συνεδρίαση στο Μιλάνο με θέμα "Μια" ψυχή για την Ευρώπη" στην οποία θα συμμετείχαν οι ευρωβουλευτές Christiana Muscardini, Gerard Collins και Raul Miguel Rosado Fernandes. Κατά τη διαφήμιση στην εφημερίδα 'Il Giornale", η εν λόγω συνάντηση θα ετύγχανε της χρηματοδότησης της εκπροσώπησης της Ευρωπαϊκής Επιτροπής στο Μιλάνο.

Θα μπορούσε η Επιτροπή να δηλώσει κατά πόσο ευσταθεί η πληροφορία αυτή; Σε περίπτωση που ευσταθεί θα μπορούσε να αναφέρει κατά πόσο μπορεί να χορηγείται χρηματοδότηση για συνεδριάσεις που διοργανώνονται από οποιοδήποτε πολιτικό κόμμα και με ποιά κριτήρια;

Απάντηση του κ. Oreja εξ ονόματος της Επιτροπής

(3 Φεβρουαρίου 1999)

Κατόπιν αιτήματος της κ. Muscardini την 1 Οκτωβρίου 1998, η αντιπροσωπεία της Επιτροπής στο Μιλάνο έθεσε υπό την αιγίδα της ένα συνέδριο με δεδηλωμένο στόχο την "εκ νέου ανακάλυψη των ηθικών, πολιτιστικών και πολιτικών αξιών" της Ένωσης, προκειμένου η ενοποίηση της ηπείρου να μην αποτελέσει ένα απλώς και μόνο εμπορικό γεγονός.

Στο συνέδριο αυτό, τίτλος του οποίου ήταν "Un'anima per l'Europa" (Μια ψυχή για την Ευρώπη) και διεξήχθη στις 29 Οκτωβρίου 1998 στην αίθουσα τελετών της περιφέρειας Λομβαρδίας στο Μιλάνο, είχαν προσκληθεί να συμμετάσχουν κοινοβουλευτικοί από διάφορα κράτη μέλη, ιταλικές εθνικές και περιφερειακές αρχές, καθώς και ο σε εθνικό επίπεδο υπεύθυνος της Aleanza Nazionale για τα προβλήματα του Κράτους.

Ο χαρακτήρας συνεδρίασης, κόμματος ή εκπροσώπησης δεν είναι παρά μια ερμηνεία που δόθηκε από την εφημερίδα στην οποία αναφέρεται η ερώτηση.